علی اکبر معین فر

علی اکبر معین فر (; 1928 – جنوری 2018) ایک ایرانی سیاست دان اور ایران کے پہلے وزیر پٹرولیم تھے، اس عہدے پر مختصر عرصے (1979ء سے 1980ء) تک خدمات سر انجام دیں۔ بعد ازاں معین فر ایرانی پارلیمان کے رکن منتخب ہوئے اور 1980ء سے 1984ء تک رکن رہے۔

 ابتدائی زندگی اور تعلیم 
معین فر کی پیدائش تہران میں 14 جنوری 1928ء کو ہوئی۔ معروف صحافی مہدی معین فر ان کے بھائی ہیں۔ معین فر نے زلزلہ شناسی کی تعلیم جاپان سے حاصل کی۔ وہ اسلامی انجینئرز ایسوسی ایشن کے بانی ارکان میں سے تھے۔

 ابتدائی دور 
معینے فر نے محمد رضا شاہ پہلوی کے دور میں منصوبہ بندی اور میزانیہ (بجٹ) میں کام کیا۔ ان کے تحریک آزادی برائے ایران سے رابطے تھے، اس تحریک کی قیادت مہدی بازرگان کر رہے تھے۔ البتہ، یہ مستقل تعلق نہیں تھا اور نا ہی معین فر نے خود کو اس کا حصہ ظاہر کیا۔

 سیاسی دور 
بعد از انقلاب ایران، معین فر شورای انقلاب اسلامی ایران کا رکن بن گئے۔ انھوں نے شوری کے ترجمان کے طور پر بھی کام کیا۔ انھیں مرکزی وزیر مہدی بازگان کی سربراہی میں عبوری حکومت کی وزارت میزانیہ (بجٹ) اور منصوبہ بندی کا وزیر بنا گيا۔

 وزارت پٹرولیم 
ستمبر 1979ء میں معین فر کو ایران کا پہلا وزیر پٹرولیم بنایا گیا، اس عہدے پر وہ 1980ء تک رہے۔

 پارلیمانی سال 
1984ء تک معین فر پارلیمانی رکن کے طور پر خدمات سر انجام دیتے رہے۔ 1983ء میں اس پارلیمان کے دس ارکان کو نکال دیا گیا تھا۔ 1996ء کے انتخابات میں حصہ لینے کی کوشش کی، لیکن شوریٰ نگہبان نے ان کو رد کر دیا۔

 ہجرت 
اس کے بعد معین فر نے ایران چھوڑ دیا۔ وہ یورپی ایسوسی ایشن برائے زلزلہ انجینئری کے ایک اعزازی رکن تھے۔

 وفیات 
معین فر نے 2 جنوری 2018ء کو تہران میں وفات پائی، 12 دن بعد ان کی نویں سالگرہ تھی۔

 حوالہ جات 

 بیرونی روابط 

زمرہ:1928ء کی پیدائشیں
زمرہ:2018ء کی وفیات
زمرہ:ایرانی اسلامی انقلاب کی شخصیات
زمرہ:وزرائے ایران
زمرہ:1439ھ کی وفیات
زمرہ:پہلی مجلس شورای اسلامی کے ارکان
زمرہ:تہران کی شخصیات
زمرہ:ویکی ڈیٹا سے مختلف مختصر وضاحت
زمرہ:واسیدا یونیورسٹی کے فضلا
زمرہ:جامعہ تہران کے فضلا
زمرہ:ایرانی سول انجینئر
زمرہ:وفیات بسبب گردی کمزوری
زمرہ:ایرانی سیاست دان